CELEX: 62019TN0046
Language: sk
Date: 2019-01-25 00:00:00
Title: Vec T-46/19: Žaloba podaná 25. januára 2019 – Helénska republika/Komisia

11.3.2019   
            
            
               SK
            
            
               Úradný vestník Európskej únie
            
            
               C 93/78
            
         
      Žaloba podaná 25. januára 2019 – Helénska republika/Komisia
      (Vec T-46/19)
      (2019/C 93/100)
      Jazyk konania: gréčtina
      
         Účastníci konania
      
      
         Žalobkyňa: Helénska republika (v zastúpení: G. Kanellopoulos, E. Leftheriotou, A. E. Vasilopoulou)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil napadnuté rozhodnutie v rozsahu, v akom boli Helénskej republike uložené jednorazové a paušálne finančné opravy v hrubej výške 25 092 988,84 eura a čistej výške 24 851 438,56 eura v súvislosti s overením AA2016/013/GR týkajúcim sa pomoci na plochu na základe žiadostí za roky 2015/16 (finančné roky 2016 a 2017, strany 63 až 74 súhrnnej správy) a uložiť žalovanej povinnosť nahradiť trovy konania vynaložené Helénskou republikou.
               
            
         Dôvody a hlavné tvrdenia
      
      Na podporu svojej žaloby, žalobkyňa uvádza tri žalobné dôvody.
      
                  1.
               
               
                  Prvý žalobný dôvod je založený na porušení článku 4 ods. 1 písm. h) nariadenia č 1307/2013 (1) pri výklade a uplatňovaní pojmu „trvalé pasienky“.
               
            
                  2.
               
               
                  Druhý žalobný dôvod je založený na nedostatočnosti odôvodnenia v rozpore s článkom 296 ZFEÚ, článkom 18 ods. 5 nariadenia č. 640/2014 (2), porušení usmernení pre hodnotenie kvality [Executable Test Suite (ETS) LPIS data quality measures, version 6.0] a porušení zásady proporcionality.
               
            
                  3.
               
               
                  Tretí žalobný dôvod je založený na nedostatočnosti odôvodnenia v bodoch, v ktorých žalovaná navyše uložila paušálne a jednorazové finančné opravy.
               
            
         (1)  Nariadenie Európskeho parlamentu a Rady (EÚ) č. 1307/2013 zo 17. decembra 2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky a ktorým sa zrušuje nariadenie Rady (ES) č. 637/2008 a nariadenie Rady (ES) č. 73/2009 (Ú. v. EÚ L 347, 2013, s. 608).
      
         (2)  Delegované nariadenie Komisie (EÚ) č. 640/2014 z 11. marca 2014, ktorým sa dopĺňa nariadenie Európskeho parlamentu a Rady (EÚ) č. 1306/2013 vzhľadom na integrovaný administratívny a kontrolný systém, podmienky zamietnutia alebo odňatia platieb a administratívne sankcie uplatniteľné na priame platby, podporné nariadenia na rozvoj vidieka a krížové plnenie (Ú. v. EÚ L 181, 20.6.2014, s. 48).